Mlynárik horský

Mlynárik horský (Pieris bryoniae) je sporný druh motýľa z čeľade mlynárikovité (Pieridae). Niektorí autori ho považujú za poddruh mlynárika repkového (Pieris napi).

Vyskytuje sa hlavne na území palearktickej zoogeografickej oblasti. Opísal ho v roku 1806 nemecký entomológ Jacob Hübner. Patrí k  motýľom, ktoré sa vyskytujú aj na území Slovenska. Nepatrí u nás k hojným druhom, hoci sa vyskytuje vo väčšine pohorí v stredných a vyšších oblastiach Slovenska.

Taxonómia 
Z hľadiska taxonómie existujú dva problémy: 
Taxón ako taký sa zaraďuje aj ako poddruh mlynárika repkového
Rozsah druhu je sporný. V najužšom (novšom) zmysle zahŕňa len to, čo je nižšie uvedené ako poddruh Pieris bryoniae bryoniae (ostatné poddruhy sa klasifikujú ako samostatné druhy). V širšom zmysle zahŕňa aj to, čo je nižšie uvedené ako poddruhy, ale len tie, ktoré sa vyskytujú v Karpatoch alebo Alpách (ostatné poddruhy sa klasifikujú ako samostatné druhy). V najširšom zmysle zahŕňa všetky nižšie uvedené poddruhy (zoznam nie je úplný):

Pieris bryoniae bryoniae Hübner, 1806 – centrálne a severné Alpy.
Pieris bryoniae bryonides Sheljuzhko, 1910 – (Tian-Shan, Dzhungarsky Alatau, Altaj, Sajany, Turkestan, Irkutsk).
Pieris bryoniae carpathensis Moucha, 1956 – (Východné Karpaty).
Pieris bryoniae caucasica Verity, 1908 – (Kaukaz).
Pieris bryoniae debrosi Eitschberger, 1986 – (Francúzska Jura až západošvajčiarska Jura).
Pieris bryoniae flavescens Müller, 1933 – (severovýchodný okraj Álp).
Pieris bryoniae goergneri Eitschberger, 1986 – juhovýchodné Turecko.
Pieris bryoniae kamtschadalis Röber, 1907 – (polostrov Kamčatka).
Pieris bryoniae lorkovici Eitschberger, 1984 – (severozápadné Dolomity až Slovinské Alpy).
Pieris bryoniae marani Moucha, 1956 – (Karpaty: Západné Karpaty, časť východného Slovenska, okrem Vihorlatu a v Maďarsku pohorie Bükk).
Pieris bryoniae schintlmeisteri Eitschberger, 1984 – (Ďaleký východ, východná Sibír – Amurská oblasť).
Pieris bryoniae sheljuzhkoi Eitschberger, 1984 – (polostrov Čukotka, severovýchodná Sibír).
Pieris bryoniae sifanica Grum-Grshimailo, 1895 – Čína: Tibet (Xizang Zizhiqu).
Pieris bryoniae turcica Eitschberger & Hesselbarth, 1977 – (Arménsko a severozápadné Turecko).
Pieris bryoniae vihorlatensis Moucha, 1956 – (pohorie Vihorlat – východné Slovensko).
Pieris bryoniae vitimensis Verity, 1911 – Irkutsk.
Pieris bryoniae wolfsbergeri Eitschberger, 1984 – (juhozápadné Alpy).

Iné projekty

Externé odkazy 
http://www.catalogueoflife.org/annual-checklist/browse_taxa.php?selected_taxon=667170 
http://www.pieris.ch/diagnostik/s_bryoniae_01.html
 Moucha, J.: 1956, Bělásek horský (Pieris bryoniae O.) v Karpatech. Časopis Slezského musea – Acta musei Silesiae, Series A, V.: p. 119 – 122. 
 Moucha, J.: 1958, Pieris napi L. und (Pieris bryoniae O. im Vihorlat – Gebirge (Lep., Pieridae). Acta Entomologica Musei Nationalis Pragae, XXXII (492): p. 91 – 100. 
 Chou Io (Ed.); Monographia Rhopalocerum Sinensium, 1 – 2.
 Dyar, 1903; A List of North American Lepidoptera and Key to the Literature of this Order of Insects Bull. U.S. natn. Mus., 52: xix, 723 pp.
 Eitschberger, 1984; Systematische Untersuchungen am Pieris napi-bryoniae-Komplex (s.l.) Herbipoliana 1 (1 – 2):(1) i-xxii, 1 – 504, (2): 1 – 601.
 Hübner, 1806; Tentamen determinationis digestionis alque denominationis singlarum stripium Lepidopterorum, peritisad inspiciendum et dijudicandum communicatum, a Jacob Hübner Tentamen determinationis digestionis...
 Leraut, Patrice, 1992 – Le farfalle nei loro ambienti – Ed. A. Vallardi (ecoguide)
 Mazzei Paolo, Reggiani Diego and Pimpinelli Ilaria – Moths and Butteflies of Europe.
 Smart, Paul, 1976; The Illustrated Encyclopedia of the Butterfly World; 
 Tuzov, Bogdanov, Devyatkin, Kaabak, Korolev, Murzin, Samodurov, Tarasov, 1997; Guide to the Butterflies of Russia and adjacent territories; Hesperiidae, Papilionidae, Pieridae, Satyridae; Volume 1.
 Verity, T.: 1911, Rhopalocera Palaearctica Iconographie et Description des Papillons diurnes de la région paléarctique. Papilionidae et Pieridae Rhopalocera Palaearctica 1: 86 + 368 pp, 2 + 12 + 72 pls.
 Winhard, 2000, Butterflies of the world, 10: 29, pl. 45, f. 12 – 13.

Mlynárikovité